Intel Core 2

Η ονομασία Core 2 είναι η εμπορική ονομασία πολλών επεξεργαστών της Intel, μονοπύρηνων, διπύρηνων και τετραπύρηνων οι οποίοι είναι βασισμένοι στη μικροαρχιτεκτονική Core. Τα μονοπύρηνα και διπύρηνα μοντέλα αποτελούνται από ένα τσιπ, ενώ τα τετραπύρηνα μοντέλα περιλαμβάνουν δύο τσιπ, τα οποία ενώνονται με μια ειδική διάταξη. Πάνω σε κάθε ένα τσιπ, βρίσκονται δυο πυρήνες. Η εισαγωγή των Core 2 στην αγορά, υποβάθμισε την εμπορική ονομασία Pentium στη μεσαία κατηγορία, ενοποιώντας πάλι τις σειρές των επιτραπέζιων και των φορητών επεξεργαστών σε μια ενιαία, καθώς στα προγενέστερα χρόνια αυτές είχαν χωρισθεί σε Pentium 4, Pentium D και Pentium M.

Η μικροαρχιτεκτονική Core, επέστρεψε τους επεξεργαστές σε χαμηλότερους χρονισμούς ρολογιών ενώ βελτίωσε τη χρησιμοποίηση των διαθέσιμων κύκλων ρολογιού σε συνάρτηση με την ενέργεια που καταναλώνεται, σε σχέση με τη μικροαρχιτεκτονική NetBurst των Pentium 4/D. Η μικροαρχιτεκτονική Core παρέχει πιο αποδοτικά στάδια αποκωδικοποίησης, μονάδες εκτέλεσης, κρυφές μνήμες και διαύλους, μειώνοντας την ενεργειακή κατανάλωση των επεξεργαστών Core 2, αυξάνοντας παράλληλα την επεξεργαστική τους ικανότητα.

Οι επεξεργαστές αυτοί δεν ενσωματώνουν την τεχνολογία Hyper-Threading, που παρουσιάστηκε για πρώτη φορά στους επεξεργαστές Pentium 4. Αυτό συμβαίνει διότι η μικροαρχιτεκτονική Core είναι απόγονος της μικροαρχιτεκτονικής P6 (των επεξεργαστών Pentium Pro, Pentium II/III και Pentium M) και όχι της NetBurst. Οι Core 2 επίσης στερούνται κρυφής μνήμης επιπέδου 3 (L3 cache) που υπήρχε στον πυρήνα Gallatin των Pentium 4 Extreme Edition. Ωστόσο, η κρυφή μνήμη επιπέδου 3 συναντάται στους επεξεργαστές Xeon ενώ η τεχνολογία Hyper-Threading συναντάται επίσης σε ορισμένους Atom. Η κρυφή μνήμη επιπέδου 3 καθώς και η τεχνολογία Hyper-Threading είναι παρούσα τόσο στους Nehalem όσο και στους επεξεργαστές Westmere.

Η εμπορική επωνυμία Core 2 εισήχθη στις 27 Ιουλίου 2006, αποτελούμενη από τις επιμέρους εκδόσεις Solo (απλού πυρήνα), Duo (διπλού πυρήνα), Quad (τεσσάρων πυρήνων) και από το 2007 , της Extreme (δύο ή τεσσάρων πυρήνων για ενθουσιώδεις χρήστες).

Duo, Quad και Extreme
Οι επεξεργαστές με την εμπορική επωνυμία Core 2 περιλαμβάνουν τους πυρήνες : "Conore"/"Allendale" (διπύρηνοι για επιτραπέζιους), "Merom"(διπύρηνοι για φορητούς), "Μerom-L" (απλού πυρήνα για φορητούς), "Kenstfield" (τετραπύρηνοι για επιτραπέζιους) και τις εξελίξεις τους "Wolfdale" (διπύρηνοι για επιτραπέζιους), "Penryn" (διπύρηνοι για φορητούς) και "Yorkfield" (τετραπύρηνοι για επιτραπέζιους).

Οι επεξεργαστές αυτής της ονομασίας, συμπεριλάμβαναν την τεχνολογία Virtualization (με ορισμένες εξαιρέσεις), Execute Disable Bit και SSE3. Η μικροαρχιτεκτονική Core εισήγαγε επίσης τις τεχνολογίες SSSE3, Trusted Execution, Enhanced SpeedStep, και Active Management Technology. Με κατανάλωση στα 65 βάτ, ο διπύρηνος Conroe Core 2 κατανάλωνε τη μισή ενέργεια απ' ό,τι ο λιγότερο ικανός αλλά επίσης διπύρηνος Pentium D ο οποίος είχε κατανάλωση στα 130 βάτ.

Οικογένεια επεξεργαστών Intel Core 2ΣήμαΕπιτραπέζιοι υπολογιστέςΦορητοί υπολογιστέςΚωδική ΟνομασίαΠυρήναςΗμερομηνία κυκλοφορίαςΚωδική ΟνομασίαΠυρήνας Ημερομηνία κυκλοφορίας85px|Core 2 Duo logo as of 2009ConroeAllendaleWolfdaleδιπλός (65 nm)διπλός (65 nm)διπλός (45 nm)Αύγουστος 2006Γενάρης 2007Γενάρης 2008MeromPenrynδιπλός (65 nm)διπλός (45 nm)Ιούλιος 2006Γενάρης 200885px|Core 2 Extreme logo as of 2009Conroe XEKentsfield XEYorkfield XEδιπλός (65 nm)τετραπλός (65 nm)τετραπλός (45 nm)Ιούλιος 2006Noέμβρης 2006Noέμβρης 2007Merom XEPenryn XEPenryn XEδιπλός (65 nm)διπλός (45 nm)τετραπλός (45 nm)Ιούλιος 2007JΓενάρης 2008Αύγουστος 200885px|Core 2 Quad logo as of 2009KentsfieldYorkfieldτετραπλός (65 nm) τετραπλός (45 nm)Γενάρης 2007Μάρτιος 2008Penrynτετραπλός (45 nm)Αύγουστος 200878px|Core 2 Solo logo as of 2009Μη διαθέσιμη έκδοσηMerom-LPenryn-3MΑπλός (65 nm)Απλός (45 nm)Σεπτέμβρης 2007Mάης 2008Λίστα των επεξεργαστών Intel Core 2

Πυρήνες επεξεργαστών
Conroe/Merom (65 νανόμετρα)
Οι πρωτότυποι επεξεργαστές Core 2 ήταν βασισμένοι στο ίδιο τσιπ. Ανάλογα με τη διαμόρφωση και τα χαρακτηριστικά τους, τα κωδικά ονόματά (των πυρήνων και κατ επέκταση) τους είναι Conroe (LGA 775, 4 ΜΒ κρυφή μνήμη L2), Allendale (LGA 775, 2 MB κρυφή μνήμη L2), Merom (Socket M, 4 ΜΒ κρυφή μνήμη L2) και Kentsfield (διάταξη πολλαπλών τσιπ, LGA 775, 2x4 ΜΒ κρυφή μνήμη L2). Οι πυρήνες Merom και Allendale συναντώνται και στους Pentium Dual-Core και Celeron με περιορισμένα χαρακτηριστικά, ενώ οι Conroe, Allendale και Kentsfield πωλούνται επίσης και με την εμπορική επωνυμία Xeon.

Πρόσθετα κωδικά ονόματα για τους επεξεργαστές βασισμένους σε αυτό το μοντέλο είναι οι Woodcrest LGA 771, 4 ΜΒ κρυφή μνήμη Ε2), Clovertown (διάταξη πολλαπλών τσιπ, LGA 775, 2x4 ΜΒ κρυφή μνήμη L2) και Tigerton (διάταξη πολλαπλών τσιπ, Socket 604, 2x4 ΜΒ κρυφή μνήμη Ε2).
 Κωδικό Όνομα  Εμπορική Επωνυμία  Κρυφή ΜνήμηΕπιπέδου 2  Υποδοχή  Κατανάλωση Merom  Mobile Core 2 Duo U7xxx  2 MB BGA479  10 W Mobile Core 2 Duo L7xxx  4 MB  17 W Mobile Core 2 Duo T5xxx  2 MB Socket MSocket PBGA479 35 W Mobile Core 2 Duo T7xxx  2-4 MB  Mobile Core 2 Extreme X7xxx  4 MB  44 WConroe andAllendale  Core 2 Duo E4xxx  2 MB  LGA 775 65 W Core 2 Duo E6xxx  2-4 MB  Core 2 Extreme X6xxx  4MB Kentsfield  Core 2 Quad Q6xxx 2x4 MB  95-105 W Core 2 Extreme QX6xxx  130 W

Conroe-L/Merom-L
Οι επεξεργαστές με τους πυρήνες Conroe-L και Merom-L είναι βασισμένοι στους ίδιους πυρήνες με τους Conroe και Merom αντίστοιχα, έχοντας όμως ένα πυρήνα και 1 ΜΒ κρυφής μνήμης επιπέδου 2, μειώνοντας έτσι σημαντικά το κόστος παραγωγής και την ενεργειακή κατανάλωση του επεξεργαστή θυσιάζοντας επιδόσεις σε σύγκριση με τις διπύρηνες εκδόσεις τους. Χρησιμοποιήθηκαν μόνο στους εξαιρετικά χαμηλής τάσης επεξεργαστές Core 2 Solo U2xxx καθώς και σε ορισμένους Celeron.

Penryn/Wolfdale (45 νανόμετρα)
Στον κύκλο Tick-Tock (όπως ονομάστηκε) που ακολουθεί η Intel, το Tick ήταν η συρρίκνωση της μικροαρχιτεκτονικής Core στα 45 νανόμετρα. Στούς επεξεργαστές Core 2, χρησιμοποιήθηκε με τις κωδικές ονομασίες Penryn (Socket P), Wolfdale (LGA 775) και Yorkfield (διάταξη πολλαπλών τσιπ, LGA 775), ορισμένοι από τους οποίους πουλήθηκαν ως Celeron, Pentium και Xeon.

Τα τσιπ αυτά έρχονταν σε δύο διαστάσεις, μια με 6 MB και μια με 3 ΜΒ ποσότητα κρυφής μνήμης επιπέδου 2. Η μικρότερη έκδοση αποκαλείται Penryn-3M και Wolfdale-3M όπως επίσης και Yorkfield-6M αντίστοιχα. Ο Penryn-L, η μονοπύρηνη έκδοση του Penryn, δεν αποτελεί ξεχωριστό μοντέλο όπως ο Merom-L. Πρόκειται για μια έκδοση του Penryn-3M με μόνον ένα πυρήνα ενεργοποιημένο.

 ΚωδικήΟνομασία  Εμπορική Ονομασία  Κρυφή ΜνήμηΕπιπέδου 2  Υποδοχή Κατανάλωση Penryn-L Mobile Core 2 Solo SU3xxx  3 MB BGA956  5.5 WPenryn  Mobile Core 2 Duo SU7xxx 3 MB 10W Mobile Core 2 Duo SU9xxx  Mobile Core 2 Duo SL9xxx 6 MB  17 W Mobile Core 2 Duo SP9xxx  25 W Mobile Core 2 Duo P7xxx 3 MB Socket PFCBGA6 25 W Mobile Core 2 Duo P8xxx Mobile Core 2 Duo P9xxx  6 MB  Mobile Core 2 Duo T6xxx  2 MB 35 W Mobile Core 2 Duo T8xxx  3 MB Mobile Core 2 Duo T9xxx 6 MB Mobile Core 2 Extreme X9xxx Socket P  44 W Mobile Core 2 Duo E8xxx  6 MB  35-55 WPenryn-QC  Mobile Core 2 Quad Q9xxx  6-12 MB Socket P 45 W Mobile Core 2 Extreme QX9xxx  12 MBWolfdale  Core 2 Duo E7xxx  3 MB LGA 775 65 W Core 2 Duo E8xxx  6 MBYorkfield  Core 2 Quad Q8xxx  2x2 MB 65-95 W Core 2 Quad Q9xxx  2x3-2x6 MB  Core 2 Extreme QX9xxx  2x6 MB  130-150 W

Διάδοχοι

Οι διάδοχοι της εμπορικής σειράς Core 2, ήταν οι επεξεργαστές με την εμπορική επωνυμία Core i3, Core i5, Core i7 και Core i9. Η οικογένεια των (τετραπύρηνων) επεξεργαστών  Core i7 τέθηκε στη κυκλοφορία στις 17 Νοεμβρίου 2008, αποτελούμενη αρχικά από 3 επεξεργαστές, ενώ εμπλουτίστηκε καθ’ όλη τη διάρκεια του 2009 με νέα μοντέλα.

Με την έναρξη της κατασκευής στα 32 νανόμετρα, η Intel αποφάσισε την διακοπή παραγωγής  ορισμένων επεξεργαστών των οικογενειών Atom, Celeron, Pentium, Core 2 ακόμα και ορισμένων μοντέλων Core i7. Οι επεξεργαστές Core 2 Quad Q8200, Q8200S, Q9400 και Q9400S σταμάτησαν να παράγονται τα τέλη του 2010. Στα πλάνα της Intel, βρίσκεται και η εκ νέου ονοματοδοσία ορισμένων επεξεργαστών των σειρών Ε7xxx, E8xxx, Q8xxx , Q9xxx καθώς και ορισμένων Wolfdale, με την εμπορική επωνυμία Core i3, μαζί με νέους Core i3 επεξεργαστές χρησιμοποιώντας την μέθοδο ολοκλήρωσης των 45 νανομέτρων με την μικροαρχιτεκτονική Nehalem.

Συντομογραφίες
Με την κυκλοφορία των επεξεργαστών Core 2, άρχισε να γίνεται ευρεία χρήση της συντομογραφίας C2, όπως επίσης και οι παράγωγες, C2D (για τους Core 2 Duo) και C2Q (για τους Core 2 Quad). Tέλος χρησιμοποιήθηκαν και οι συντομογραφίες C2E για τους διπύρηνους Core 2 Extreme και C2QX για τους τετραπύρηνους Core 2 Extreme (QX6700, QX6800, QX6850).

Κατηγορία:Μικροεπεξεργαστές Intel